
Mbi raportin e monitorimit të
 KOMISIONIT QËNDROR TË ZGJEDHJEVE 
për tremujorin e parë të vitit 2016


1. Karakteristikat kryesore të performancës.

Komisioni Qëndror i Zgjedhjeve, për vitin 2016, administron dhe menaxhon fondet publike sipas dy programeve të miratuara, e konkretisht:
1. Programi “Planifikimi, Menaxhimi dhe Administrimi”
2. Programi “Zgjedhjet e përgjithshme dhe lokale”  

Për tremujorin e parë të vitit 2016, situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë: 
	Kodi
	Emërtimi i Programit
	Përqindja e realizimit
kundrejt buxhetit vjetor

	01610
	Planifikimi, Menaxhimi dhe Administrimi
	21.8%

	01620
	Zgjedhjet e përgjithshme dhe lokale
	0.00%

	
	Totali i institucionit
	21.8%



Programi “Planifikimi, Menaxhimi dhe Administrimi”, paraqet një përqindje realizimi të shpenzimeve, prej rreth 21.8% në rang institucioni. Ndërkohë, për programin “Zgjedhjet e përgjithshme dhe lokale”, nuk janë planifikuar fonde për vitin 2016 për shkak se nuk zhvillohen zgjedhje për organet e qeverisjes qëndror apo vendore. Në një vështrim të përgjithshëm, duke gjykuar vetëm mbi realizimin në vlerë të shpenzimeve të planifikuara, evidentohet një performancë e relativisht e mirë për tremujorin e parë të vitit 2016.
Sipas zërave të realzimit të shpenzimeve, situata në fund të tremujorit të parë, paraqitet e tillë:
	Kodi
	Emërtimi i Programit
	Shpenzime Korente
	Shpenzime Kapitale

	01610
	Planifikimi, Menaxhimi dhe Administrimi
	22.2%
	11.3%

	01620
	Zgjedhjet e përgjithshme dhe lokale
	0.0%
	0.0%

	
	Totali i institucionit
	22.2%
	11.3%



Shpenzimet korente, paraqiten në nivele relativisht më të mira krahasuar me planin vjetor fillestar duke rezultuar 22.2%. Ndërkohë, përsa i përket shpenzimeve kapitale, ato nuk janë realizuar në këtë tremujor për shak se janë në proces tenderimi, e për rrjedhojë paraqesin një nivel realizimi prej 11.3%. Ndërkohë, në programin e dytë buxhetor, nuk ka qënë parashikuar kryerja e investimeve në vitin 2016. Gjithashtu vihet re që në raportin emonitorimit të Komisionit Qënror të Zgjedhjeve nuk parqitet i argumentuar asnjë element që ka ndikuar në këtë mosrealizim.
Struktura e shpenzimeve për çdo program, sipas buxhetit fillestar dhe realizimit të vitit 2016, paraqitet si më poshtë:

	
Kodi
	
Emërtimi i Programit
	Buxheti 2016

	
	
	
Fillestar
	
Buxheti Faktik

	01610
	Planifikimi, Menaxhimi dhe Administrimi
	100%
	100%

	01620
	Zgjedhjet e përgjithshme dhe lokale
	0%
	0%

	
	Totali i institucionit
	100%
	100%




Sikurse vihet re nga tabela e mësipërme, 100% e totalit të shpenzimeve faktike të tremujorit të parë të vitit 2016, janë përdorur në programin buxhetor “Planifikimi, Menaxhimi dhe Administrimi” për shkak se shpenzimet per programin e dytë nuk janë planifikuar të ndodhin për shkak se viti 2016 nuk është një vit elektoral në Shqipëri. 

2. Performanca dhe statusi i produkteve kryesore 
Në raportin e monitorimit të përgatitur nga Komisioni Qëndror i Zgjedhjeve, janë raportuar zhvillimet për tre produkte buxhetore në programin e ”Planifikimi, Administrimi dhe Menaxhimi”, dhe më specifikisht:
· Produkti A: Shpërblimi i anëtarëve dhe administratës së KQZ-së;
· Produkti B: Shpenzime operative në funksion të anëtarëve dhe administratës;
· Produkti C: Pajisje zyre;

Në Aneksin nr. 9 të Raportit të Monitorimit, Formati nr. 8,  “Raporti i realizimit të produkteve të programit”, paraqiten të dhënat mbi realizimin e pjesshëm të tre produkteve. Ndërkohë, mirëpriten komentet për arsyet e realizmit të pjesshëm të këtyre tre produkteve duke qënë se nuk janë paraqitur të argumentuara arsyet e kësaj ecurie. 

3. Krahasimi i të dhënave faktike, të raportit të Komisionit Qëndror të Zgjedhjeve me të dhënat e Thesarit, për të njëjtën periudhë raportuese.
                                                                                                                                     Në ‘000 lekë
	
Programet
	Shpenzime korente
	Shpenzime kapitale
	Totali i shpenzimeve

	
	KQZ
	Thesari (MF)
	Dif
	KQZ
	Thesari (MF)
	Dif.
	KQZ
	Thesari (MF)
	Dif

	Planif, Menaxh. dhe Adm.
	19.307
	19.307
	0.0
	338
	338
	0.0
	19.645
	19.645
	0.0

	Zgjedhjet e përgjithshme dhe lokale
	0
	0
	0.0
	0
	0
	0.0
	0
	0
	0.0

	Totali i institucionit
	19.307
	19.307
	0.0
	338
	338
	0.0
	19.645
	19645
	0.0



Ashtu sikurse paraqitur në tabelën e mësiperme, të dhënat e përdorura nga Komisioni Qëndror i Zgjedhjeve për përgatitjen e raportit të monitorimit të shpenzimeve për tremujorin e parë të vitit 2016, përputhen plotësisht me të dhënat e nxjerra nga sistemi i thesarit. 

4. Komente të tjera
· Në raportin e monitorimit, duhet të përfshihet më tepër informacion mbi realizimin e produkteve të programeve buxhetore, të cilat gjithashtu duhet të jenë të lidhura edhe me realizimin e objektivave të politikës së programit. 
· Gjithashtu, kërkon më tepër përpjekje në drejtim të përmirësimit të objektivave dhe produkteve buxhetore, emërtimeve të tyre dhe njësive matëse mbi bazën e të cilave monitorohet performanca e përdorimit të burimeve financiare publike. 
· Në raportin e monitorimit nuk parqitet i argumentuar arsyet e mosrealizimit të disa prej produkteve duke bërë në këtë mënyrë të vështirë identifikimin e problematikave
5. Publikimi në faqen e internetit
Komisioni Qëndror i Zgjedhjeve nuk ka publikuar në faqen zyrtare të internetit raportin e monitorimit  të buxhetit për tremujorin e parë të vitit 2016.
